Polițiștii nu pot da de urma unui prădător sexual care vineri, 3 aprilie 2024, a vrut să violeze o femeie în scara unui bloc din cartierul Mihai Bravu din Ploiești.
Victima are 39 de ani, iar fapta s-a petrecut în scara blocului în care aceasta locuiește. Femeie a fost urmărită de individ, iar când a intrat în blocul unde locuia a fost atinsă în zona intimă. Pentru că victima a început să țipe și să-l împingă pe agresor, acesta a fugit, potrivit observatoruph.ro.
Oamenii legii au intrat în posesia unor imagini cu agresorul, de pe o cameră de supraveghere, dar până la acest moment, bărbatul nu a fost depistat, deși a fost identificat.
Oamenii legii continuă desfășurarea activităților specifice pentru depistarea și tragerea acestuia la răspundere.
În cauză, cercetările sunt continuate de polițiști sub aspectul săvârșirii infracțiunii de agresiune sexuală.
Polițist acuzat de viol. IPJ Prahova își anchetează lucrătorul
Un poliţist din Ploieşti este acuzat de viol, o femeie care a depus o plângere penală la aceasta reclamând faptul că a abuzat-o sexual. Inspectoratul Judeţean de Poliţie Prahova a declanșat o cercetare prealabilă în acest caz.
Informaţii referitoare la aceste acuzaţii au fost publicate în presa locală, IJP transmiţând, joi, 18 aprilie 2024, că a fost declanşată o cercetare prealabilă în acest caz.
„În urma apariţiei în spaţiul public a unui articol în care este prezentat modul în care poliţiştii unei secţii urbane de poliţie din municipiul Ploieşti şi-au exercitat atribuţiile de serviciu, în urma unei sesizări a unei femei, Compartimentul de Relaţii Publice din cadrul Inspectoratului Judeţean de Poliţie Prahova este abilitat să comunice următoarele: cu privire la aspectele în cauză, conducerea Inspectoratului de Poliţie Judeţean Prahova a dispus declanşarea cercetării prealabile încă de la momentul luării la cunoştinţă despre aspectele reclamate, urmând a fi stabilită situaţia de fapt, pentru a fi luate măsurile legale în consecinţă", arată sursa citată.
Potrivit acesteia, la nivelul Parchetului de pe lângă Judecătoria Ploieşti se află înregistrat un dosar penal, în care se efectuează cercetări sub aspectul săvârşirii infracţiunii de viol.